Ewald von Stackelberg

Ewald Otto Alexander von Stackelberg (Venemaal tuntud kui Evald Antonovitš, vene keeles Эвальд Антонович Штакельберг) (9. veebruar 1847 Putkaste mõis – 29. august 1909 Putkaste mõis) oli baltisaksa päritolu Venemaa keisririigi mereväelane (viitseadmiral), vabahärra.

Elulugu
Päritolu ja haridustee
Pärines nimekast baltisaksa põlisaadlisuguvõsast. Ta oli Putkaste mõisniku vabahärra Otto Alexander von Stackelbergi (1812–1887) ja tema abikaasa Katharina Johanna von Breverni (1816–1887) neljas laps.Genealogisches Handbuch der baltischen Ritterschaften. Bd I. Görlitz 1930, lk 321.  Hariduse omandas Šveitsis Genfis.Lenz, Wilhelm. Deutschebaltisches biographisches Lexikon 1710-1960. Köln-Wien: Böhlau Verlag, 1970, lk 747. 

Mereväeteenistus
1866. aastal astus Venemaa mereväeteenistusse. 1871. aastal lõpetas mereväe kadetikorpuse ja 1876. aastal miiniohvitseri klassi (selles koolitati mereväeinsenere). 1877−1878 osales ta Vene-Türgi sõjas, kus teda autasustati kahe ordeniga. Aastal 1886 oli ta korveti Askold, 1886–1889 fregati General-Admiral ja seejärel taas Askoldi vanemohvitser. 1890. aastal anti tema juhatuse alla kahuripaat Groza ja seejärel kuni 1893 Gremjaštši. 1893–1894 oli ta õppelaeva Skobelev komandör. 1. järgu kapteniks ülendatuna oli ta 1896–1902 keiserliku jahi Poljarnaja Zvezda komandör. 1901. aastal ülendati ta kontradmiraliks ja 1902. aastal sai ta Venemaa Vaikse ookeani eskaadri nooremflagmaniks. Samal ametikohal oli ta aastast 1904 1. mereväedivisjonis ja aastast 1905 Balti laevastikus. 1907. aastal ülendati viitseadmiraliks ja temast sai Vaikse ookeani eskaadri juhataja. Läks 1908. aastal erru.

Auastmed
 Aasta Kuupäev Õlak Auaste    mitšman    leitnant  1. jaanuar  2. järgu kapten  27. aprill  1. järgu kapten  6. detsember  kontradmiral  19. juuli  viitseadmiral

Tunnustus
Venemaa autasud
40px Püha Vladimiri ordeni IV klass
40px Püha Stanislavi ordeni II klass
40px Püha Stanislavi ordeni I klass (1903)
40px Püha Anna ordeni I klass (1907)

Välismaa autasud
40px Taani Dannebrogi ordeni II klass
40px Preisimaa Punase Kotka ordeni II klass

Sugupuu

Viited

Kirjandus
Lenz, Wilhelm. Deutschebaltisches biographisches Lexikon 1710-1960. Köln-Wien: Böhlau Verlag, 1970. Lk 747.

Välislingid
Erik Amburgeri andmebaas. Nr 78376

Kategooria:Venemaa keisririigi viitseadmiralid
Kategooria:Baltisaksa sõjaväelased
Kategooria:Stackelbergid
Kategooria:Püha Vladimiri IV klassi ordeni kavalerid
Kategooria:Püha Anna I klassi ordeni kavalerid
Kategooria:Dannebrogi ordeni kavalerid
Kategooria:Punase Kotka II klassi ordeni kavalerid
Kategooria:Sündinud 1847
Kategooria:Surnud 1909